**Előterjesztés**

**a Képviselő-testület 2016. november 29-i ülésének**

**10. napirendi pontjához**

**Tisztelt Képvislő-testület!**

A Generalcom Kft. **ismételten megkereste** Önkormányzatunkat, hogy Piliscsév közigazgatási területén az internet és mobilhálózat fejlesztésének és lefedettségének biztosítása érdekében **vizsgáljuk felül korábbi elutasító döntésünket.**

Kérik, hogy az állomás építését támogassa az önkormányzat az általuk megjelölt újabb területen (lásd előterjesztés mellékleteként megküldött „térkép”).

2016. február 9-én a Képviselő testület már tárgyalta a fenti kérelmet, akkor a távközlési állomás létesítését a piliscsévi sportpálya területe melletti önkormányzati ingatlanokra (1340/1 hrsz, 1339 hrsz és 13443/3 hrsz.) elutasította.

A rendezési tervünk **kizárólag** a Topol utcában engedélyezi reklám célú torony elhelyezését, 22 m magasságig.

A Generalcom Kft. által megjelölt területen a rendezési terv ugyan nem tiltja, de településképi szempontból nem szeretnénk, hogy a belterületen 30 méter magas oszlop épüljön.

A Pénzügyi és Településfejlesztési Bizottság a kérelmet megtárgyalta, és javasolja a Képviselő-testületnek, hogy a község területén távközlési állomás létesítését ne engedélyezze.

Kosztkáné Rokolya Bernadett sk.

polgármester

**Határozati javaslat**

**Piliscsév Község Önkormányzat**

**Képviselő-testületének ……/2016.(XI.29.) határozata**

**a Generalcom Kft. távközlési állomás létesítésére vonatkozó kérelméről**

Piliscsév Község Önkormányzat Képviselő-testülete a Generalcom Kft. távközlési állomás létesítésére vonatkozó kérelmét elutasítja.

Felelős: Kosztkáné Rokolya Bernadett polgármester

Határidő: azonnal